[{"text_idx": "#000000", "text": "Amuzig\u0302i en Andaluzio, lerni, sporti, plene g\u0302oji la Naturon, ripozi au\u0306 agrable pasigi la tempon c\u0302e trankvila etoso estas je la dispono de c\u0302iuj vizitantoj en Andaluzio."}, {"text_idx": "#000001", "text": "Ekzistas novaj manieroj turismi, ekz. promenadi tra la kamparo, tendumi au\u0306 atente observadi la bestojn kiuj kreskigas la ruran turismon en nia lando. La reto de termo-banejoj kaj klinikoj estas bona ekskuzo por prizorgi la sanon."}, {"text_idx": "#000002", "text": "Se oni parolas pri sportoj oni devas memori, ke Sierra Nevada en Granado estis la sidejo de la Internaciaj C\u0302ampionado de Skio en la jaro 1996, ke la Suna Marbordo en Malago disponas pri la plej granda kvanto da golfo-terenoj en Eu\u0306ropo, kaj ankau\u0306, ke ekzistas granda kvanto da teniso-ludejoj bone ekipitaj."}, {"text_idx": "#000003", "text": "Skio en Sierra Nevada (Granado)"}, {"text_idx": "#000004", "text": "Oni povas ankau\u0306 praktiki la c\u0302asadon kaj la fis\u0302kaptadon tra la tuta andaluza geografio. Tiuj kiuj amas la c\u0302evalojn trovos en Andaluzio sian paradizon, c\u0302ar c\u0302i tie estas eble rajd-lerni au\u0306 simple rajd-promenadi tra la kamparo. Krom c\u0302i c\u0302io oni ne devas forgesi tiujn novajn risk-sportojn kaj agadojn, kiel la grimpadon la aer-sportojn au\u0306 la speleologion. Ni ec\u0302 disponas en Jerezo pri internacia au\u0306todromo kie eblas vidi internacian c\u0302ampionadon de motorcikloj."}, {"text_idx": "#000005", "text": "La tradicia turisma substrukturo de la marbordo ebligas praktiki akv-sportojn kiel la akvo-skiadon, la vels\u0302ip-navigacion kaj la subakvan esploradon."}, {"text_idx": "#000006", "text": "Tabulvelado en Can\u0303os de Meca (Kadizo)"}]